**Završetak projekta energetske obnove Osnovne škole Plaški**

Projekt „Energetska obnova zgrade Osnovne škole Plaški, na adresi Plaški, 143. Domobranske pukovnije 1a, Plaški“ – KK. 04.2.1.04.0623., ugovorenog u sklopu natječaja „Energetska obnova i korištenje obnovljivih izvora energije u zgradama javnog sektora“ Europskog fonda za regionalni razvoj, OP Konkurentnost i kohezija 2014.-2020.,  završen je u lipnju 2020. godine. Radovi na zgradi Osnovne škole Plaški izvedeni su sukladno glavnom projektu, a završetkom radova zgrada je prešla iz energetskog razreda F u energetskog razreda B, kako je i planirano projektnom dokumentacijom. Ugovorena vrijednost radova energetske obnove zgrade matične škole iznosi 5.805.162,25 kn (s PDV-om), od čega je ukupan iznosa prihvatljivih troškova sufinancirano sa 60% bespovratnih sredstvima.

Integralna energetska obnova zgrade uključila je sljedeće mjere:

* povećanje toplinske zaštite krova iznad grijanog prostora,
* povećanje toplinske zaštite vanjskog zida,
* povećanje toplinske zaštite poda prema vanjskom zidu,
* povećanje toplinske zaštite poda prema negrijanom prostoru,
* povećanje toplinske zaštite stropa prema negrijanom prostoru,
* Zamjene ogrijevanih tijela s ugradnjom termostatskih setova
* Mjerenja potrošnje topline ugradnjom kalorimetra sa daljinskim očitanjem
* Mjerenja potrošnje vode sa daljinskim očitanjem
* Ugradnje rekuperatora zraka u učionice

Rezultat provedbe navedenih mjera integralne energetske obnove rezultirao je sljedećim pokazateljima:

* smanjenje godišnje potrebe za toplinskom energijom za grijanje (kWh/god): 439.878 kWh/god ili 85,07%
* projektiranim uštedama primarne energije nakon energetske obnove: 83,50%
* smanjenjem emisije CO2 (%/god): 81,15%